LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS

DĖL ŠVIETIMO, MOKSLO IR SPORTO MINISTRO 2006 M. BALANDŽIO 12 D. ĮSAKYMO NR. ISAK-678 „DĖL KOMISIJOS SUDARYMO IR REGLAMENTO PATVIRTINIMO“ PAKEITIMO

2019 m. spalio 28 d. Nr. V-1239

Vilnius

P a k e i č i u Lietuvos Respublikos švietimo, mokslo ir sporto ministro 2006 m. balandžio 12 d. įsakymą Nr. ISAK-678 „Dėl komisijos sudarymo ir reglamento patvirtinimo“:

1. P a k e i č i u 1 punktą ir jį išdėstau taip:

„1. S u d a r a u Prašymų dėl Brandos egzaminų organizavimo ir vykdymo tvarkos apraše nenumatytų ir nereglamentuotų atvejų nagrinėjimo komisiją:

1.1. Loreta Žadeikaitė – Švietimo, mokslo ir sporto ministerijos Bendrojo ugdymo departamento Pagrindinio ir vidurinio ugdymo skyriaus vedėja (Komisijos pirmininkė);

1.2. Teresė Blaževičienė – Nacionalinės švietimo agentūros Stebėsenos ir vertinimo departamento direktoriaus pavaduotoja (Komisijos sekretorė);

1.3. Loreta Graželienė, Švietimo, mokslo ir sporto ministerijos Bendrojo ugdymo departamento Pagrindinio ir vidurinio ugdymo skyriaus vyriausioji specialistė;

1.4. Vidmantas Jurgaitis, Nacionalinės švietimo agentūros Stebėsenos ir vertinimo departamento direktorius;

1.5. Rūta Palevičienė, Švietimo, mokslo ir sporto ministerijos Teisės skyriaus vedėja;

1.6. Daiva Paškevičienė, Švietimo, mokslo ir sporto ministerijos Švietimo kokybės ir regioninės politikos departamento Mokyklų veiklos skyriaus vyriausioji specialistė;

1.7. Alvydas Puodžiukas, Švietimo, mokslo ir sporto ministerijos Švietimo kokybės ir regioninės politikos departamento Mokyklų veiklos skyriaus vedėjas.“

2. P a k e i č i u nurodytu įsakymu patvirtintą Prašymų dėl Brandos egzaminų organizavimo ir vykdymo tvarkos apraše nenumatytų ir nereglamentuotų atvejų nagrinėjimo komisijos reglamentą:

2.1. Pakeičiu 3 punktą ir jį išdėstau taip:

„3. Komisiją sudaro septyni nariai: du nariai skiriami iš Nacionalinės švietimo agentūros, penki – iš Švietimo, mokslo ir sporto ministerijos atstovų.“

2.2. Pakeičiu 7.2 papunktį ir jį išdėstau taip:

„7.2. sprendžia kitus klausimus, susijusius su brandos egzaminų organizavimu ir vykdymu, ir teikia siūlymus švietimo, mokslo ir sporto ministrui ir (ar) Nacionalinės švietimo agentūros direktoriui.“

2.3. Pakeičiu 8.3 papunktį ir jį išdėstau taip:

„8.3. teikia siūlymą Nacionalinės švietimo agentūros direktoriui arba kandidato mokyklos vadovui priimti atitinkamą individualų teisės aktą kandidatui;“.

2.4. Pakeičiu 9 punktą ir jį išdėstau taip:

„9. Brandos egzaminų organizavimo ir vykdymo tvarkos apraše nustatytus prašymus kandidatas pateikia Nacionalinei švietimo agentūrai. Prašymų apskaitą vykdo ir raštu apie priimtus sprendimus kandidatui atsako Nacionalinė švietimo agentūra.“

2.5. Pakeičiu 11 punktą ir jį išdėstau taip:

„11. Komisijai nagrinėti gali būti perduodami Švietimo, mokslo ir sporto ministerijos ir Nacionalinės švietimo agentūros gauti kandidatų prašymai, pareiškimai, skundai, savo turiniu atitinkantys Brandos egzaminų organizavimo ir vykdymo tvarkos apraše nustatytus prašymus.“

2.6. Pakeičiu 20.4 papunktį ir jį išdėstau taip:

„20.4. gauti informaciją apie prašymą pateikusio kandidato egzaminų rezultatus ir Nacionalinėje švietimo agentūroje turimus jo egzaminų pasirinkimus.“

Švietimo, mokslo ir sporto ministras	Algirdas Monkevičius